钦定古今图书集成/理学汇编/学行典/第208卷 > 黄铎
## 钦定古今图书集成/理学汇编/学行典/第208卷 > 黄铎

按《处州府志》：“‘黄铎，字仲信，遂昌人。曾祖道俊，丞襄阳
时，以诖误下大理。祖原照击登闻鼓，捶死鼓下。铎痛
祖死非命，乃建望云庵，塑像于中，终身哭泣不辍。尝
自题像赞，有‘学圣贤学，学不能成；道圣贤道，道不能
行。儒衣儒履，空负虚名。惟孝惟友，无辱无荣’之语，故
以孝友’名其堂，至今称孝友。”黄氏自号澹泊轩，有遗
稿。